इन चट्टानों का विस्तार लगभग एक लाख वर्ग किलोमीटर क्षेत्र में है। यह पूर्व दिशा में बिहार के सासाराम एवं रोहतास क्षेत्र से लेकर पश्चिम में राजस्थान के चित्तौड़गढ़ क्षेत्र तक तथा उत्तर में आगरा से लेकर दक्षिण में होशंगाबाद तक फैली हुई हैं। विंध्यन चट्टानों की अधिकतम चौड़ाई आगरा और नीमच के बीच है, जो लगभग 4,242 मीटर है। विंध्यन चट्टानों से कई प्रकार के खनिज प्राप्त होते हैं, जैसे-चूना-पत्थर, बलुआ पत्थर, चीनी मिट्टी, अग्निप्रतिरोधक मिट्टी, वर्ण मिट्टी, तांबा, निकिल, कोबाल्ट, जॉस्पर, एस्बेस्टस, कोयला, आदि इन चट्टानों से ही प्राप्त होते हैं। इन्हीं चट्टानों से पन्ना और गोलकुण्डा में हीरे भी मिलते हैं।